stanford-oval/wikipedia huggingface dataset:
קאספרס גורקש
קריירה בינלאומית

גורקש ערך את הופעת הבכורה שלו בנבחרת לטביה ב-11 באוקטובר 2006 במשחק נגד צפון אירלנד במסגרת מוקדמות יורו 2008.[דרושה הבהרה]  ב-17 באוקטובר 2007 גורקש הבקיע את שער הבכורה שלו בנבחרת בהפסד 3-1 נגד דנמרק. גורקש היה קפטן הנבחרת במשך 7 שנים . בשנת 2017 הודיע על פרישתו מהנבחרת
תארים

הליגה השוודית השנייה: 2002
ליגת העל הלטבית: 2006
פלייאוף העלייה לפוטבול ליג צ'מפיונשיפ: 2006/2007
פלייאוף העלייה לפרמייר ליג: 2010/2011
פלייאוף העלייה לפרמייר ליג: 2011/2012
הכדורגלן הלטבי של השנה: 2009, 2010
צרות הן המקצוע שלי

| --- | --- |

 מידע כללי
 מאת:   ריימונד צ'נדלר
 שפת המקור:  עברית
 סוגה:  ספרות בלשית
 הוצאה
 הוצאה:  הוצאת מעריב
 תאריך הוצאה:  2004
 מספר עמודים:  229
 קישורים חיצוניים
 הספרייה הלאומית:  002387488
צרות הן המקצוע שלי  (באנגלית: Trouble is My Business) הוא אסופת סיפורים קצרים מאת  ריימונד צ'נדלר שיצא בהוצאת מעריב בשנת 2004. הסיפורים נכתבו תחילה כך שגיבורם אינו גיבורו הקבוע בספריו של צ'נדלר, הבלש הפרטי פיליפ מרלו. בשנת 1950 שיכתב צ'נדלר את הסיפורים כך שיהיו לסיפורי פיליפ מרלו. עלילת הסיפורים עוסקת בחקירות שמנהל מרלו בלוס אנג'לס.
בספר

מרלו מתואר בספר כגבר קשוח ציני, חד לשון ושנון, המתנגש לעיתים קרובות עם אנשי המשטרה המרובעים, פועל בסביבה העירונית המאוכלסת ונע בין בתי פאר של לקוחות עשירים לבין הסמטאות האפלות בשולי הכרך. גובהו כמטר ושמונים והוא שוקל כשמונים וחמישה קילוגרם. הוא שותה ויסקי (בעיקר בורבון) וברנדי. אף כי הוא שותה כמויות גדולות של אלכוהול ואם זאת כמעט אף פעם אינו משתכר עד אובדן שליטה מלא או חלקי. למעשה האלכוהול לא מאט אותו כלל, רק מכהה את הכאב על מנת לאפשר לו להמשיך ללא לאות במרדף אחר הפתרון התעלומה שלפניו. הוא לא בררן לגבי טיב המשקה שלו פרט לכך שיוגש בכוס, אם כי גם את העיקרון הזה הוא מוכן לנטוש לעיתים עבור משקה הגון. מרלו הוא רווק כבן שלושים ושלוש ובעברו שימש כבלש משטרה וכחוקר במשרד התובע המחוזי של לוס אנג'לס. במהלך העלילה מתגלה מרלו כצלף, הבקי היטב בשימוש באקדח. בשיחה שמתנהלת בין מרלו לשוטר מבהיר מרלו את הפילוסופיה שלו לגבי האקדח שהוא נושא כי אין צורך באקדח בקליבר גדול כי אם להסתמך על ירי מדויק במקום על כושר העצירה של קליע בקוטר גדול. יחד עם זאת בין סיפור לסיפור משתנה סוג האקדח שבידו. כך למשל בסיפור "צרות הן המקצוע שלי" בו הוא משתמש בלוגר (אנ') חצי אוטומטי בקוטר 9 מ"מ. את שאר הפרטים על פיליפ מארלו משאיר צ'נדלר לפרשנותו של הקורא. באף אחד מן הסיפורים לא מצוין אירוע או מקרה בעברו של מארלו אשר הפכוהו למריר וציני מחד, ועם זאת לוחם בלתי מתפשר למען הצודק החלש והנדכא. חבריו היחידים הם לו הרגר, נוכל ומהמר, וברני אולס, החוקר הראשי של התובע המחוזי.
הספר כולל ארבעה סיפורים ושם הספר נגזר מהראשון שבהם:
"צרות הן המקצוע שלי" – סיפור קצר שיצא לאור בשנת 1939. בסיפור, שאף נתן לאסופה את שמה, נדרש מרלו לברר כיצד ניתן להיפטר מבחורה המתכננת להינשא לבנו של איש עשיר בשביל כספו ומסתבך בפרשיית רצח והימורים. לאורך הסיפור חוזר מרלו ומצהיר שצרות הן מקצועו. בסיפור המקורי מכונה הבלש בשם ג'ון דלמאס, אולם מאוחר יותר שיכתב הסופר את הסיפור כך שיהא לסיפור של פיליפ מרלו.
"העד" – סיפור קצר שיצא לאור בשנת 1934. בסיפור זה מסתבך מרלו עם מאפיונר בשם פרנק דור, לאחר שהעיד במשפט רצח. סיפורו הקצר הראשון של צ'אנדלר. הבלש המופיע בו לא נזכר בשמו. מאוחר יותר שיכתב הסופר את הסיפור ונקב בשמו של הגיבור, הלא הוא פיליפ מרלו.
"דגי זהב" – סיפור קצר שיצא לאור בשנת 1936. בסיפור זה יוצא מתחקה מרלו אחר פנינים יקרות שאבדו לאחר שנגנבו שנים קודם לכן. הפנינים שוות כסף רב ומרלו, המייצג את חברת הביטוח, נאלץ להתמודד עם עו"ד שפל ושותפתו הסדיסטית הרוצים בשלל לעצמם. בסיפור המקורי מכונה הבלש בשם קרמודי, אולם מאוחר יותר שיכתב הסופר את הסיפור כך שיהא לסיפור של פיליפ מרלו.
"שרב" – סיפור קצר שיצא לאור בשנת 1938. בסיפור זה מנסה מרלו לעזור לצעירה שהסתבכה בפרשת סחיטה. בסיפור המקורי מכונה הבלש בשם ג'ון דלמאס, אולם מאוחר יותר שיכתב הסופר את הסיפור כך שיהא לסיפור של פיליפ מרלו.
הערות שוליים

↑  גל פרל, סכנה היא שמי האמצעי, הבלוג על הכוונת, ‏ 1 באפריל 2021.
צרור של צרות

| --- | --- |
כרזת הסרט
כרזת הסרט
 מבוסס על:  סיפור של דמון ראניון
 בימוי:  נורמן ג'ואיסון
 הופק בידי:  סטן מרגוליאס
 תסריט:  ונאבל הרנדון, ארתור פן
 עריכה:  מרג'ורי פאולר
 שחקנים ראשיים:  טוני קרטיס סוזן פלשט קליר וילקוקס
 מוזיקה:  מורט לינדסי
 צילום:  ג'וזף מקדונלד
 מדינה:  ארצות הברית ארצות הברית
 חברת הפקה:  Curtleigh Productions 
 חברה מפיצה:  סרטי יוניברסל
 הקרנת בכורה:  31 בדצמבר 1962
 משך הקרנה:  106 דקות
 שפת הסרט:  אנגלית
 סוגה:  סרט קומדיה 
 הכנסות:  2,750,000 ‏$
 דף הסרט ב־IMDb
 
צרור של צרות (באנגלית: Pounds of Trouble ‏40) הוא סרט קומדיה אמריקאי משנת 1962, בבימויו של נורמן ג'ואיסון עם טוני קרטיס, סוזן פלשט, והילדה קלייר וילקוקס בתפקידים הראשיים.
התסריט מבוסס בחלקו על הסיפור "גב' מרקר הקטנה" של דמון ראניון משנת 1932. הסיפור עבר מספר עיבודים לקולנוע:
"גב' מרקר הקטנה" ("Little Miss Marker") בכיכובם של אדולף מנז'ו ושירלי טמפל (1934)
"ג'ונס העצוב" ("Sorrowful Jones") בכיכובם של בוב הופ, לוסיל בול והילדה מרי ג'יין סונדרס (1949)
"פיקדון קטן" (" Little Miss Marker") בכיכובם של טוני קרטיס, ולטר מתאו, ג'ולי אנדרוז והילדה שרה סמיתסון (1980).
העלילה היא על רווק שמנהל עסק הימורים ופתאום נאלץ לטפל בילדה יתומה שהושארה במשרדו. עם הזמן הוא מתרכך, מפתח רגש אבהות כלפיה ומאמץ אותה. השם באנגלית מתייחס למשקלה של הילדה - 40 פאונדים (18.1 ק"ג) - "צרה" שמשקלה 40 פאונדס.
זה הסרט הראשון שבו יש סצנה ארוכה שצולמה בדיסנילנד באישורו של וולט דיסני.
תקציר העלילה

סטיב מקלסקי (טוני קרטיס) הוא מנהל בית מלון וקזינו לחוף אגם טאהו בנבדה. הוא גרוש מליז (מרי מרפי) ונרדף כל הזמן על ידי עורך הדין שלה לואי (קווין מקארתי) וחוקרים פרטיים מפני שמסרב לשלם לה דמי מזונות.
בעל המלון והקזינו הוא ברני פרידמן (פיל סילברס) המכונה "הקצב". כולם רועדים מפניו והוא מביא את אחייניתו כריס לוקווד (סוזן פלשט) להופעה במלון אף על פי שמנהל הבידור ג'וליוס (הווארד מוריס) לא מרוצה מהופעתה. סטיב רודף הנשים מתחיל לחזר אחריה אך נזהר כי הוא חושב שהיא בעצם הפילגש של ברני.
אחד המהמרים, הווארד פייפר (גרג פאלמר), מפסיד את כל כספו במשחק פוקר עם סטיב שמאפשר לו לגייס את הכסף בחוץ. פאלמר שהוא אלמן ומגדל לבד את בתו פני (קלייר וילקוקס) משאיר אותה במלון וסטיב לא יודע מה לעשות עם הילדה בת השש. הוא משכן אותה בחדרו ובהדרגה הוא מתחיל לחבב אותה בעזרתם של עוזרו פלויד (לארי סטורץ') וכריס.
האב לא חוזר וכעבור מספר ימים מסתבר שנהרג בתאונת דרכים. פני נשארת ללא אב ואם. סטיב מרחם עליה ולא יודע איך לבשר לה. פני רצתה כל הזמן לבקר בדיסנילנד וסטיב מחליט לקחת חופשה ולטוס לדיסנילנד עם פני וקריס שיחסיהם התהדקו לאחר שהתברר לו שהיא אכן אחייניתו של ברני ולא פילגשו.
שלושתם מבלים במתקנים בדיסנילנד ונהנים אבל חוקר פרטי בולש אחריהם וסטיב מנסה להימלט ממנו. לבסוף הוא נפגש בכניסה עם ליז ולואי. הוא חובט בלואי והצילום מתפרסם בכל העיתונים. מסתבר שסטיב מחזיק בילדה ללא אישור ורשויות הרווחה מזמנות אותם למשפט.
השופט חוקר את הילדה ושאר המעורבים ומסכם שהיא תועבר למוסד אומנה כי סטיב הוא רווק ללא משפחה. סטיב מתבונן בכריס והיא מהנהנת בחיוב. הם נישאים ונוסעים לירח דבש עם פני. לשאלה לאן הם נוסעים? עונה סטיב בחיוך - לדיסנילנד...
צוות השחקנים

| שם השחקן/ית | שם הדמות | הערות |
| --- | --- | --- |
| טוני קרטיס | סטיב מקלסקי | מנהל מלון |
| סוזן פלשט | כריס לוקווד | זמרת |
| קלייר וילקוקס | פני פייפר | ילדה |
| פיל סילברס | ברני פרידמן | בעל בית מלון |
| קווין מקארתי | לואי | עורך דין |
| מרי מרפי | ליז | גרושתו של סטיב |
| לארי סטורץ' | פלויד | עוזר של סטיב |
| אדוארד אנדרוז | הרמן | פקיד קבלה ראשי |
| הווארד מוריס | ג'וליוס | מנהל הופעות במלון |
| גרג פאלמר | הווארד פייפר | אבא של פני |
קבוצת תהל

| --- | --- |

 נתונים כלליים
 סוג:  חברה ממשלתית שהופרטה והפכה לתאגיד, בהחזקת חברת קרדן אן. וי.
 מייסדים:  ממשלת ישראל
 תקופת הפעילות:  1995–הווה (כ־29 שנים)
 משרד ראשי:  אמסטרדם, הולנד.
 מוצרים עיקריים:  שירותי ייעוץ, ביצוע וניהול פרויקטים הנדסיים בתחומי המים, שפכים, חקלאות, סביבה וגז טבעי
 הכנסות:  182 מיליון דולר (2016)
 מנכ"ל:  סער ברכה
 עובדים:  950 (2017)
  
 www.tahal.com
 
קבוצת תהל (.TAHAL GROUP B.V) היא תאגיד תכנון והנדסה בינלאומי שהוקם על יסוד חברת תכנון המים לישראל בע"מ. החברה רשומה בהולנד ומרכזה באמסטרדם.החברות שבמסגרת התאגיד תכננו את מרבית מפעלי המים בישראל וכן מפעלים רבים בעולם.
ייסוד תה"ל

חברת "תכנון המים לישראל", הייתה הגרעין של התאגיד.
התאגיד כיום

התאגיד קבוצת תהל פועל בכל רחבי העולם וממותג כחברת ההנדסה הבינלאומית הגדולה ביותר בישראל.
החל משנת 1995 קבוצת תהל היא חברה פרטית בבעלותה הכמעט מלאה של חברת ההחזקות קרדן ישראל ומכילה מספר חברות בת בנושא תכנון הנדסי וביצוע בנושא מים חקלאות וסביבה.
התאגיד מדורג בין 100 החברות המובילות בתחום זה בעולם.
התאגיד פועל בכל רחבי העולם וממותג כחברת ההנדסה הבינלאומית הגדולה ביותר בישראל.
משנת 2001 עד 2012 עמד בראש הדירקטוריון הרמטכל והשר לשעבר אמנון ליפקין-שחק.
באוגוסט 2020 התאגיד מכר כ-55% ממניות חברת "פלגי מים" לקבוצת אלייד תמורת כ-25 מיליון שקל.
לקריאה נוספת

זאב שלו וניסן נבו, תהל: חמישים השנים הראשונות, שנאר תקשורת, 2008
קאלה נמאק

| --- | --- |

 
 מאכלים
 סוג:  מלח שולחן 
 מרכיבים עיקריים:  גרייגיט, נתרן כלורי 
 
גבישי קאלה נמאק
קָאלָה נָמָאק ("מלח שחור" בהינדית) הוא סוג של הליט, גביש מלח שקוף שצבעו בין שחור לסגול כהה, ובעל ריח גופריתי. המינרל מורכב ברובו מנתרן כלורי (NaCl) שהוא מלח הבישול הרגיל, ומעורבים בו מספר מרכיבים שביניהם תרכובות גופרית שמעניקות למלח את הריח האופייני המזכיר ריח של ביצה קשה. המלח מכיל ברזל גופרתי ( Fe_{3}S_{4}) שמעניק לו את צבעו. כשהגביש כתוש לאבקה צבעה בין סגול לוורוד. המלח נפוץ כתבלין במטבח הדרום אסייתי.

לקאלה נמאק מיוחסות גם סגולות רפואיות.
קאלה נמאק נקרא לפעמים "מלח שחור" או "מלח הימלאיה", אך קיימים מלחים אחרים שנקראים בשמות אלה ואינם בעלי ריח גופרתי.
שימוש

קאלה נמאק נפוץ כתבלין במטבח הדרום אסייתי של בנגלדש, נפאל, הודו ופקיסטן, מוסיפים אותו לצ'טני, מאכלי יוגורט, סלטים, ומאכלים לא מתוקים אחרים. המלח נפוץ גם במטבח הטבעוני במאכלים שמחקים מאכלי ביצים, כגון סלט ביצים או שקשוקה.

בתורת הרפואה ההודית איור ודה, קאלה נמאק נחשב כתבלין מקרר, והוא משמש גם כמסייע לעיכול.
ייצור

המלח נחצב במכרות בבנגלדש, הודו, נפאל, פקיסטן ובמקומות מסוימים ברכס המלח בהימאליה, או מופק מאגמי המלח בסמבהאר(אנ') ודידוואנה(אנ') בצפון הודו, ואזור מוסטנג בנפאל(אנ').
בשיטת הייצור המסורתית המחצב מעובד בתהליך חיזור שמשנה חלק מהנתרן הגופרתי שבגביש למימן גופרתי בעל ריח חריף ונתרן סולפיד. תהליך החיזור נעשה על ידי קליית הגבישים בכבשן במשך 24 שעות בתוך צנצנות חימר אטומות, יחד עם פחם וכמות קטנה של צמחי תבלין. לאחר הקלייה המלח מקורר, מאוחסן, ומיושן לפני המכירה. קאלה נמאק מיוצר בשיטה זו בצפון הודו, והייצור מתרכז במחוז היסאר(אנ') והריאנה(אנ').
כיום נפוץ ייצור סינתטי של קאלה נמאק. הייצור מתבצע על ידי שילוב מלח שולחן רגיל עם כמויות קטנות של נתרן גופרתי, נתרן ביסולפט וברזל גופרתי וקלייה בכבשן.
הרכב

קאלה נמאק מורכב בעיקר מנתרן כלורי כלומר מלח בישול, וכמויות זעירות של נתרן גופרתי, נתרן ביסולפיט, נתרן סולפיד, ברזל גופרתי ומימן גופרתי.
הנתרן הכלורי מעניק לגביש את מליחותו, ברזל גופרתי מעניק לו את הצבע, וכל תרכובות הגופרית מעניקות את הארומה המיוחדת, במיוחד המימן הגופרתי. החומציות של הסולפטים והבי-סולפטים תורמת למלח טעם חומצי קל.
הערות שוליים

↑  Moorjani, Lachu (2005), Ajanta:Regional feast of India, Gibbs Smith, p. 22, ISBN 978-1-58685-777-6
1 2 3  Bitterman, Mark (2010), Salted:A Manifesto on the World's Most Essential Mineral, with Recipes, Ten Speed Press, pp. 166–167, ISBN 978-1580082624
1 2  Vorkommen von Schwefelwasserstoff in "Schwarzsalz", Bundesinstitut für Risikobewertung (BfR), 2003-08-25 PDF (גרמנית)
1 2  Chandrashekhar, D (1977-02-22), Maqsood Mohammad vs The State Of Uttar Pradesh And Anr. on 22 February 1977, Allahabad High Court
↑  "Folk veterinary medicine in Moradabad District
צב מטבע זהוב

| צב מטבע זהוב |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבי בריכה
סוג:: Cuora
מין:: צב מטבע זהוב
שם מדעי
 Cuora trifasciata ‏בל, 1825

השריון התחתון
צב מטבע זהוב (שם מדעי: 'Cuora trifasciata) הוא מין צב האנדמי לדרום סין.
תפוצה

מין זה נפוץ בסין, רק באי האינאן (נכחד ממחוזות היבשת גואנגדונג, גואנגשי ופוג'יין) וכן בהונג קונג.
תיאור

לצב זה יש שלושה פסים שחורים מובהקים על שריונו החום, עם לסת עליונה צהובה הבולטת מעט ופס צהוב המשתרע מחלקו האחורי של הפה. חלקו התחתון של השריון שחור ברובו והקצוות צהובים. צב זה יכול להגיע לגודל של עד 25 סנטימטרים.
תזונה

בהונג קונג, הצב ניזון מדגים, צפרדעים ופגרים, אם כי גם שאריות של סרטנים, חלזונות וחרקים נמצאו בצואה שלו.
מיון

צב זה מתרבה ברביית כלאיים בקלות עם קרובי משפחתו בשבי ובטבע, וייתכן שישנה הפריה מרובה של בני תערובת גם ממין זה. כמה מבני תערובת אלה תוארו כמינים חדשים, כמו צב אגם פוג'יין ("Mauremys" × iversoni) שהוא לרוב מין משולב מזכרים של צב המטבע הזהוב ונקבות מהמין צב אגם צהוב ("Mauremys mutica"). כמו כן, צב המטבע הזהוב עשוי להיות קשור ליצירה של מינים בני תערובת אחרים.
שימור

על פי IUCN צב זה נתון בסכנת הכחדה חמורה. משתמשים בו ברפואה מסורתית, ולכן הוא נתון תחת איום בגלל ציד רב של המין. צב זה הוא אחד ממיני הצבים הנדירים בעולם לפי הערכה משנת 2003 שנעשתה על ידי איגוד IUCN. צב המטבע הזהוב נמצא ברשימה של ארגון Turtle Conservation Coalition, (תחת IUCN) של 25 הצבים וצבי המים הנמצאים בסיכון חמור.
קאספי

| --- | --- |

 מדינה:  גאורגיה גאורגיה
 מחוז:  כארתלי הפנימית
 נפה:  נפת קאספי
 שפה רשמית:  גאורגית 
 גובה:  560 מטרים
 אוכלוסייה:  ‏
  ‑ בעיר:  12,708 (2022)
 קואורדינטות:  41°55′28″N 44°25′08″E﻿ / ﻿41.924444444444°N 44.418888888889°E﻿ / 41.924444444444; 44.418888888889 
 אזור זמן:  UTC+04:00
 https://kaspi.gov.ge/
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור קאספי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור קאספי(למפת כארתלי הפנימית רגילה) גורי כארלי חאשורי צחינוואלי רוסיה רצ'ה-לצ'חומי וסוואנתי תחתית  אימרתי סאמצחה-ג'אוואחתי כארתלי תחתית מצחתה מתיאנתי קאספי(למפת כארתלי הפנימית מוגדלת) גורי כארלי חאשורי צחינוואלי רוסיה רצ'ה-לצ'חומי וסוואנתי תחתית אימרתי סאמצחה-ג'אוואחתי כארתלי תחתית מצחתה מתיאנתיקאספי  he tabBackground:;tabBorder:#aaa;defaultTab:0;
 
קאספי (בגאורגית: კასპი) היא עיר בנפת קאספי שבמחוז כארתלי הפנימית בגאורגיה.
היסטוריה

שרידי אדם המתוארכים כמתאימים לתקופת האבן נמצאו במקום. גבעת גרקליאני הניצבת בסמוך למקום, נחשבת לאחד מהאתרים האכיאולוגיים העשירים ביותר.
המקום, שניצב בו מבצר, נחשב כמשמעותי מבחינה גאוגרפית ואסטרטגית.
המקום הוזכר לראשונה במאה ה-4 היה מאוכלס באופן קבוע עד שנחרב במאה ה-8. במאה ה-15 העיירה הייתה בבעלות משפחת האצילים אמילחווארי.
קאספי קיבלה מעמד של עיר ב-1959, ונכון לינואר 2023 מנתה 12,708 תושבים.
כלכלה

קאספי היא יצרנית מלט גדולה במדינה.
מפעל המלט HeidelbergCement בקאספי הוא אחד ממפעלי המלט הגדולים במדינה. הוא גם אחראי לפליטה רבה של מזהמים.
במקום קיימים גם מפעלי אלכוהול ושימורים.
מסילת הרכבת העוברת במקום תרמה להתפתחות העיר.
נקודות עניין

המוזיאון ההיסטורי של קאספי - מכיל מוצגים מתקופת הברונזה, הברזל וימי הביניים.
Samtavisi Cathedral - קתדרלה שהוקמה במאה ה-11
יקב Merebashvili's Marani
הערות שוליים

1 2  Kaspi, Georgian Travel Guide
↑  Ancient Script Spurs Rethinking of Historic ‘Backwater’, Nat Geo
↑  Grakliani Hill, Georgian National Tourism Administration
↑  The History of Kaspi, Georgian National Tourism Administration
↑  Population Georgia, Geostat official website
↑  Thea Morrison, Renovated Cement Factory Opens in Kaspi, Georgia Today
↑  HeidelbergCement Georgia
↑  Malkhaz Mikeladze, Georgian Cement Plant Blamed for Health Problems, INSTITUTE FOR WAR & PEACE REPORTING
↑  Giorgi Mgeladze, Accused Of Polluting, Georgian Cement Giant Faces Few Consequences, Radio Free Europe/Radio Liberty
קדאיניאי (מחוז משנה)

| --- | --- |
סמל קדאיניאיסמל קדאיניאי

אגם פלינקאיגליו במחוז-משנה קדאיניאי
 מדינה:  ליטא ליטא
 מחוז:  קובנה
 מושל:  Valentinas Tamulis
 בירת המחוז המשנה:  קדאיניאי
 שטח:  1,677 קמ"ר
 אוכלוסייה:  ‏
  ‑ במחוז המשנה:  45,834 (1 בינואר 2023)
 קואורדינטות:  55°18′54″N 23°57′07″E﻿ / ﻿55.31500°N 23.95194°E﻿ / 55.31500; 23.95194
 אזור זמן:  UTC +2
 www.kedainiai.lt
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
קדאיניאי (בליטאית: Kėdainių rajono savivaldybė, ‏האזנהקובץ:Kedainiai.ogg‏Ⓘ‏; ביידיש ובעברית: קיידאן) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז קובנה.
מחוז-משנה קדאיניאי משתרע על פני 1,677 קמ"ר, ואוכלוסייתו מנתה בשנת 2014, למעלה מ-50,000 תושבים. העיר הגדולה ביותר במחוז המשנה היא קדאיניאי, המשמשת כמרכז המנהלי שלו.
קאנטו (איטליה)

| --- | --- |
סמל קאנטוסמל קאנטו

פיאצה גאריבלדי
 מדינה:  איטליה איטליה
 מחוז:  לומברדיה לומברדיה
 נפה:  קומו
 ראש העיר:  קלאודיו ביזוזרו
 בירת העיר:  קאנטו 
 שטח:  23 קמ"ר
 גובה:  370 מטרים
 אוכלוסייה:  ‏
  ‑ בעיר:  39,715 (1 בינואר 2023)
  ‑ צפיפות:  1,705 נפש לקמ"ר (2010)
 קואורדינטות:  45°44′16″N 9°07′33″E﻿ / ﻿45.737693°N 09.125862°E﻿ / 45.737693; 09.125862
 אזור זמן:  UTC +1
 http://www.comune.cantu.co.it/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקאנטו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקאנטו(למפת לומברדיה רגילה) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץקאנטו(למפת לומברדיה מוגדלת) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץקאנטו  he tabBackground:;tabBorder:#aaa;defaultTab:0;
 
קאנטו (באיטלקית: Cantù) היא עיר וקומונה בצפון מערב לומברדיה, איטליה, כ-40 ק"מ מצפון למילאנו. שדה התעופה המשרת את העיר הוא נמל התעופה מלפנסה.
ספורט

קבוצת הכדורסל של העיר, פלקנסטרו קאנטו, משחקת בליגת העל האיטלקית בכדורסל וזכתה באליפויות ובגביעים. בנוסף זכתה בעבר בגביע אירופה לאלופות פעמיים ברציפות.
ערים תאומות

צרפת ווילפרנש-סיר-סאון, צרפת
סקוטלנד דומפרייז, סקוטלנד
גרמניה באדן-באדן, גרמניה
תחנת הרכבת בעיר
קבוצת תומאס קוק

| --- | --- |

 נתונים כלליים
 בורסה:  הבורסה לניירות ערך בלונדון 
 מייסדים:  תומאס קוק 
 תקופת הפעילות:  1841 – 23 בספטמבר 2019 (כ־178 שנים) 
 חברות בנות:  איירוורלד  Thomas Cook GmbH  Thomas Cook  Thomas Cook Touristik  Eurocenter Beteiligungs- und Reisevermittlung  Spies  תומאס קוק בלגיה  תומאס קוק איירליינס (סקנדינביה)  תומאס קוק איירליינס  Ving Norge 
 מיקום המטה:  פטרבורו 
 ענפי תעשייה:  תעשיית המלונאות, תעשיית התיירות 
 עובדים:  21,800 (נכון ל־2016) 
  
 www.thomascookgroup.com
 
מטוס של החברה
קבוצת תומאס קוק (באנגלית Thomas Cook Group plc) הייתה חברת תיירות ותעופה בריטית.
היסטוריה

קבוצת תומאס קוק הוקמה ב-19 ביוני 2007 כמיזוג של חברת תומאס קוק איירליינס וחברת "מייטראוול" (MyTravel Group plc).
החברה נוסדה ב-1841, על ידי הכומר הבפטיסטי תומאס קוק, שיזם הסעתם ברכבת של תומכי הימנעות משתייה בין הערים לסטר, נוטינגהאם, דרבי וברמינגהאם. בשנת 1851 ארגן קוק הסעה לתערוכה הגדולה של 1851, בשנת 1855 יזם את הטיולים הראשונים באירופה ובשנת 1865 את הטיולים הראשונים לארצות הברית. באותה שנה החל בנו של המייסד, ג'ון מייסון קוק, לעבוד בחברה ועם הפיכתו לשותף בה (1871) שונה שמה של החברה ל"תומאס קוק ובנו".
בשנת 1924 הפכה החברה לחברה בערבון מוגבל ובשנת 1928 נמכרה לבעלים חדשים, שהתחלפו מספר פעמים מאז. כיום בעלי החברה הם חברת הטיולים הגרמנית Öger Tours.
בשנת 2012 ניצלה מפשיטת רגל בזכות הלוואת ענק של 1.2 מיליארד ליש"ט.
ב-23 בספטמבר 2019 פשטה רגל לאחר 178 שנות פעילות
ב-25 בספטמבר 2019 סיפקה ממשלת גרמניה הלוואה כדי להציל את חברת-הבת של תומאס קוק קונדור איירליינס.
חברות תעופה שהיו בבעלות הקבוצה

| חברה | מספר מטוסים | מדינה | אזור פעולה |
| --- | --- | --- | --- |
| תומאס קוק איירליינס | 44 | אנגליה הממלכה המאוחדת | יעדים באפריקה, אמריקה, אסיה ואירופה |
| תומאס קוק איירליינס (בלגיה) | 6 | בבלגיה בלגיה | יעדים באירופה, צפון אפריקה והמזרח התיכון |
| תומאס קוק איירליינס (סקנדינביה) | 12 | (הנהלה) דנמרק דנמרק | יעדים בצפון אפריקה, אמריקה, אסיה ואירופה |
| קונדור איירליינס | 34 | גרמניה גרמניה | יעדים באפריקה, אמריקה, אסיה ואירופה |
הערות שוליים

↑  פייננשל טיימס, ‏חברות התיירות מייטראוול הבריטית ותומאס קוק הגרמנית יתמזגו לחברת ענק בתחום, באתר גלובס, 12 בפברואר 2007
↑  סוכנויות הידיעות, חברת התיירות תומאס קוק ניצלה בזכות הלוואת ענק של 1.2 מיליארד ליש"ט, באתר TheMarker‏, 20 באפריל 2012
ניצלה בזכות הלוואת ענק של 1.2 מיליארד ליש"ט
↑  מיכל רז-חיימוביץ', ‏קריסת ענקית התיירות הבריטית תומאס קוק: אלה השאלות הפתוחות, באתר גלובס, 24 בספטמבר 2019
↑  Lyons (earlier), Kate; Wearden (now), Graeme; Otte, Jedidajah; Smith, Helena; Wolfe-Robinson, Maya (2019-09-23). "Thomas Cook travel chaos: firm's collapse leaves 150,000 stranded abroad – live updates". The Guardian (באנגלית בריטית). ISSN 0261-3077. נבדק ב-2019-09-23.
↑  מיכל רז-חיימוביץ', ‏ממשלת גרמניה נרתמה להציל את חברת-הבת של תומאס קוק, באתר גלובס, 25 בספטמבר 2019
| --- | --- |
בקרת זהויות :  NLI: 987007268795405171  BIBSYS: 4091750  BNE: XX241645  BnF: cb13022349n (data)  CiNii: DA10332084  GND: 126814-4  ISNI: 0000 0004 0442 920X  LCCN: n81042676  NLA: 36120710  VIAF: 154777682   WorldCat (עם VIAF): 154777682
קבוצת שש הנקודות

ליידי רונדה שהקימה את קבוצת שש הנקודות בשנת 1921
קבוצת שש נקודות (באנגלית: Six Point Group) הייתה קבוצה פמיניסטית בבריטניה שהוקמה בשנת 1921 על ידי ליידי רונדה, כדי לקדם שינויים תחוקתיים בשישה תחומים.
מטרות

שש המטרות המוצהרות של הקבוצה היו:
חקיקה מספקת בנושא אלימות נגד ילדים.
חקיקה מספקת עבור אמהות אלמנות.
חקיקה מספקת עבור אמהות לא נשואות וילדיהן.
שוויון בנושא אפוטרופסות לשני ההורים נשואים.
שוויון בשכר למורות.
שוויון הזדמנויות לנשים וגברים במשרות בשירות המדינה.
נקודות ממוקדות אלו התפתחו מאוחר יותר לשישה נושאים כלליים שבהם עסקה הקבוצה: שוויון לנשים בשטח הפוליטי, התעסוקתי, המוסרי, החברתי, הכלכלי והמשפטי.
היסטוריה

הקבוצה נוסדה בשנת 1921 כדי ללחוץ על שינויים בחוקי הממלכה המאוחדת. מזכירת הקבוצה בשנים 1921–1926 הייתה וויניפרד מאיו, שהייתה חברה בתנועת הסופרז'יסטיות. במשך שנות העשרים של המאה העשרים, היא עסקה גם באקטיביזם בנושא אמנת שוויון זכויות בחבר הלאומים.
הקבוצה פעלה לקידום עקרונות של שוויון מוחלט בין גברים לנשים. סוג זה של "פמיניזם ישן" או "פמיניזם של שוויון" היה לעיתים מנוגד ל"פמיניזם החדש" או "פמיניזם של רווחה" שבו דגלו קבוצות נשים אחרות באותה תקופה: כמו למשל האיחוד הלאומי של אגודות למען אזרחות שוויונית שפעל כדי להשיג חקיקה מגוננת שתחל רק על נשים.
קבוצת שש הנקודות כללה בתוכה נשים שהיו בעברן סופרז'יסטיות מיליטנטיות, כמו דורותי אי. אוונס, מוניקה ווטלי (אנ'), הלן ארצ'דייל (אנ'), וכן נשים צעירות יותר כמו ויניפרד הולטבי (אנ') וורה בריטן.
למרות שמספר החברות לא עלה על 300, הייתה לקבוצת שש הנקודות השפעה פוליטית ניכרת בשנים בין המלחמות ובתקופת מלחמת העולם השנייה. הארגון פעל בשיטות חוקתיות מסורתיות, וחלק גדול מהפעילות נעשה באמצעות השבועון טיים אנד טייד (Time and Tide). הקבוצה ארגנה משלחות לשרי הממשלה הרלוונטיים למטרותיה, ארגנה עצרות ציבוריות וכתבה מכתבים לעיתונים בעלי ההשפעה.
משנת 1933, יחד עם ארגון "מועצת הדלת הפתוחה", שדגל בשוויון הזדמנויות כלכלי לנשים, קבוצת שש נקודות הובילה את התנועה לזכותן של נשים נשואות לעבוד.
הקבוצה הייתה אחראית על הקמת המועצה לשינוי במס הכנסה, ועל הקמת האגודה לנשים נשואות, בשנת 1938.
במשך מלחמת העולם השנייה קבוצת שש נקודות עסקה במגוון נושאים הקשורים בשוויון. הקבוצה מחתה על האפליה בשכר המתנדבות בשירותי ההגנה האזרחית, שהיה רק שני שלישים משכר הגברים, באותם תפקידים.
הקבוצה התנגדה לכך שהפיצויים שהוענקו על פציעות אישיות (הוראות חירום) בחוק משנת 1939 היפלו בין גברים לנשים. בין השנים 1941–1943 הקבוצה הייתה מעורבת מקרוב בֿקמפיין למען פיצויים שוויוניים, ובהמשך היו לה נציגות לצד ארגון "מועצת הדלת הפתוחה" ו"אגודת פוסאט" בוועדת הקמפיין למען שוויון השכר משנת 1944 שפעל כדי להבטיח שוויון בשכר במשרות בשירות המדינה.
גם לאחר המלחמה ובשנות ה-50, הייתה לקבוצה השפעה פוליטית משמעותית. היא לקחה חלק במחאות לשינוי ה"חוק להליכי נישואים ורכוש" כדי שיעניק לנשים נשואות הגנה כלכלית.
משנת 1967 הקבוצה הייתה מעורבת בשיתופי פעולה פעילים עם קבוצות נשים אחרות.
מזכירת הקבוצה בשנות ה-70 הייתה הייזל הנקינס הלינן. מסוף שנות ה-70 הקבוצה דעכה בגלל כישלונה לגייס נשים צעירות יותר. היא הושהתה בשנת 1980, ולבסוף התפרקה בשנת 1983.
ארכיונים

הארכיונים של קבוצת שש הנקודות נמצאים בארכיון ספריית הנשים.
הערות שוליים

↑  "Winifred Mayo". Spartacus Educational (באנגלית). נבדק ב-2017-11-22.
1 2 3  Gordon, Peter; Doughan, David (2001). "Six Point Group". Dictionary of British Women's Organisations, 1825-1960. London & Portland, Or.: Woburn Press. p. 128. ISBN 0-7130-0223-9.